open-index/open-wikipedia-markdown huggingface dataset:
Curse of the Hidden Mirror

***Curse of the Hidden Mirror*** είναι ο τίτλος του 14ου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε στις 5 Ιουνίου του 2001 μέσω της δισκογραφικής εταιρείας "CMC/Sanctuary". 

Ο τίτλος προέρχεται από το κομμάτι "*Curse of the Hidden Mirrors*", το οποίο είχαν ηχογραφήσει πριν την κυκλοφορία του πρώτου τους άλμπουμ, το 1970. Το συγκρότημα έφερε την ονομασία The Stalk-Forrest Group και η Elektra Records είχε απορρίψει την συγκεκριμένη κυκλοφορία. Ο δίσκος κυκλοφόρησε το 2001 με την ονομασία "*St. Cecilia: The Elektra Recordings*".

Αυτός ήταν ο δεύτερος συνεχόμενος δίσκος τους, στου οποίου το συνθετικό κομμάτι συμμετείχε ο συγγραφέας Τζον Σίρλεϊ, ενώ το κομμάτι "*Out of the Darkness*" είχε συμπεριληφθεί στο σάουντρακ της ταινίας "*Bad Channels*" του 1992. Επίσης, το τραγούδι "*Showtime*" είχε γραφτεί για τον δίσκο "*[[Cultösaurus Erectus]]*", αλλά έμεινε εκτός της τελικής κοπής.

Η CMC/Sanctuary έλυσε την συμφωνία της με το συγκρότημα μετά από αυτή την κυκλοφορία, λόγω των χαμηλών πωλήσεων που παρουσίασε ο δίσκος.

## Τραγούδια του δίσκου
#"Dance on Stilts" *<small>(Roeser, John Shirley)</small>* – 6:05
#"Showtime" *<small>(Bloom, John Trivers)</small>* – 4:38
#"The Old Gods Return" *<small>(Bloom, Roeser, Shirley)</small>* – 4:36
#"Pocket" *<small>(Roeser, Shirley)</small>* – 4:15
#"One Step Ahead of the Devil" *<small>(Bloom, Roeser, Danny Miranda, Rondinelli, Shirley)</small>* – 4:16
#"I Just Like to Be Bad" *<small>(Bloom, Bryan Neumeister, Shirley)</small>* – 3:54
#"Here Comes That Feeling" *<small>(Roeser, Dick Trismen)</small>* – 3:21
#"Out of the Darkness" *<small>(Miranda, Bloom, Roeser, Shirley)</small>* – 5:06
#"Stone of Love" *<small>(Roeser, Richard Meltzer)</small>* – 5:49
#"Eye of the Hurricane" *<small>(Bloom, Neumeister, Roeser, Rondinelli, Shirley)</small>* – 4:40
#"Good to Feel Hungry" *<small>(Miranda, Bloom, Roeser, Shirley)</small>* – 4:12

## Τα μέλη των Blue Öyster Cult
Οι μουσικοί οι οποίοι ηχογράφησαν το "*Curse of the Hidden Mirror*" είναι οι εξής:

* **[[Ντόναλντ Ρέζερ|Ντόναλντ "Buck Dharma" Ρέζερ]]** - κιθάρα, φωνητικά, πλήκτρα
* **[[Έρικ Μπλουμ]]** - φωνητικά, κιθάρα, πλήκτρα
* **Ντάνι Μιράντα** - μπάσο, πλήκτρα, φωνητικά
* **Τζον Ρότζερς** - μπάσο, φωνητικά
* **[[Άλεν Λάνιερ]]** - πλήκτρα, κιθάρα
* **[[Μπόμπι Ροντινέλι]]** - τύμπανα

;*Γκεστ συμμετοχές*
* **Τζορτζ Κίντρον** - φωνητικά
* **Νόρμαν ΝτελΤούφο** - κρουστά

## Παραπομπές


## Πηγές
* Curse of the Hidden Mirror - Blue Öyster Cult | Songs, Reviews, Credits - AllMusic
* Blue Öyster Cult - Curse of the Hidden Mirror at Discogs
* Curse of the Hidden Mirror - The Blue Oyster Cult

Κατηγορία:Δισκογραφία των Blue Öyster Cult
Κατηγορία:Άλμπουμ του 2001
A Long Day's Night

***A Long Day's Night*** είναι ο τίτλος του ζωντανά ηχογραφημένου άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε στις 24 Σεπτεμβρίου του 2002 μέσω της δισκογραφικής εταιρείας "Sanctuary".

Παράλληλα με το άλμπουμ, κυκλοφόρησε και το ομώνυμο βίντεο, με επτά επιπλέον κομμάτια. Τα τραγούδια του δίσκου προέρχονται από όλη την καριέρα του συγκροτήματος, με μόλις δύο κομμάτια από τα δύο πρόσφατα άλμπουμ τους, "*[[Heaven Forbid]]*" και "*[[Curse of the Hidden Mirror]]*".

## Τραγούδια του δίσκου
#"Stairway to the Stars" (Richard Meltzer, A. Bouchard, Roeser)&nbsp;– 3:53
#"Burnin' for You" (Roeser, Richard Meltzer)&nbsp;– 4:39
#"O.D.'d on Life Itself" (Bloom, A. Bouchard, J. Bouchard, Sandy Pearlman)&nbsp;– 4:41
#"Dance on Stilts" (John Shirley, Roeser)&nbsp;– 5:49
#"Buck's Boogie" (Roeser)&nbsp;– 6:26
#"Mistress of the Salmon Salt (Quicklime Girl)" (A. Bouchard, Sandy Pearlman)&nbsp;– 4:58
#"Harvest Moon" (Roeser)&nbsp;– 4:42
#"Astronomy" (J. Bouchard, A. Bouchard, Sandy Pearlman)&nbsp;– 10:19
#"Cities on Flame" (Sandy Pearlman, Roeser, A. Bouchard)&nbsp;– 5:53
#"Perfect Water" (Roeser, Jim Carroll)&nbsp;– 5:22
#"Lips in the Hills" (Roeser, Bloom, Richard Meltzer)&nbsp;– 4:22
#"Godzilla" (Roeser)&nbsp;– 8:44
#"(Don't Fear) The Reaper" (Roeser)&nbsp;– 8:14

## Τα μέλη των Blue Öyster Cult
Οι μουσικοί οι οποίοι ηχογράφησαν το "*A Long Day's Night*" είναι οι εξής:

* **[[Ντόναλντ Ρέζερ|Ντόναλντ "Buck Dharma" Ρέζερ]]** - κιθάρα, φωνητικά
* **[[Έρικ Μπλουμ]]** - φωνητικά, κιθάρα, πλήκτρα
* **Ντάνι Μιράντα** - μπάσο, φωνητικά
* **[[Άλεν Λάνιερ]]** - πλήκτρα, κιθάρα
* **[[Μπόμπι Ροντινέλι]]** - τύμπανα, κρουστά

## Παραπομπές


## Πηγές
* A Long Day's Night - Blue Öyster Cult | Songs, Reviews, Credits - AllMusic
* Blue Öyster Cult - A Long Day's Night Mirror at Discogs
* A Long Day's Night - The Blue Oyster Cult

Κατηγορία:Δισκογραφία των Blue Öyster Cult
Κατηγορία:Άλμπουμ του 2002
Κλινική λυκανθρωπία

Η **κλινική λυκανθρωπία** ορίζεται ως ένα σπάνιο ψυχιατρικό σύνδρομο. Πρόκειται για μια μορφή παραληρητικής, που περιλαμβάνει μια ψευδαίσθηση, στην οποία ο προσβεβλημένος άνθρωπος νομίζει ότι μπορεί να μεταμορφωθεί, έχει μεταμορφωθεί ή είναι (μη-ανθρώπινο) ζώο. Το όνομά της συνδέεται με τη μυθική κατάσταση της λυκανθρωπίας, μια υπερφυσική προσβολή στην οποία λέγεται ότι οι άνθρωποι αλλάζουν τη μορφή τους σε λύκους. Θεωρείται ότι είναι μια σπάνια διαταραχή.

Το φαινόμενο αυτό συνδέεται κυρίως με ψυχωσικές διαταραχές, όπως η σχιζοφρένεια ή οι μανιοκαταθλιπτικές κρίσεις, και φαίνεται να έχει έντονη σωματοαισθητική διάσταση, καθώς το άτομο βιώνει «παραισθήσεις μεταμόρφωσης» στο σώμα του. Στο παρελθόν, ειδικά στον Μεσαίωνα, τέτοιες περιπτώσεις ερμηνεύονταν ως πραγματική λυκανθρωπία, κάτι που οδηγούσε πολλούς ανθρώπους στη δαιμονοποίηση ή και στην καταδίκη τους. Στη σύγχρονη ψυχιατρική, η κλινική λυκανθρωπία αντιμετωπίζεται ως σπάνια παραλλαγή παραληρητικής διαταραχής και θεραπεύεται με αντιψυχωσικά φάρμακα, ψυχοθεραπεία και γενικότερη διαχείριση της υποκείμενης ψυχικής νόσου.

## Παραπομπές


Κατηγορία:Διαταραχές παραισθήσεων
Κατηγορία:Λυκάνθρωποι
Αποστολάκη

Το ελληνικό επώνυμο **Αποστολάκη** μπορεί να αναφέρεται σε κάποιο από τα παρακάτω πρόσωπα:

* Άννα Αποστολάκη (1880-1958), αρχαιολόγος
* Μιλένα Αποστολάκη (γενν. 1965) πολιτικός και δικηγόρος, που διετέλεσε υφυπουργός Αγροτικής Ανάπτυξης και Τροφίμων

## Δείτε επίσης
* Αποστολάκης

Κατηγορία:Ελληνικά επώνυμα
Δομεντζία

Η **Δομεντζία** ήταν η μόνη γνωστή κόρη του Βυζαντινού αυτοκράτορα Φωκά και της Λεοντίας.

Το 607 παντρεύτηκε τον στρατηγό Πρίσκο. Δεδομένου ότι ήταν το μόνο γνωστό παιδί του αυτοκράτορα, ο γάμος έκανε τον Πρίσκο κληρονόμο του θρόνου. Ο γάμος τους έλαβε χώρα στο ανάκτορο της Μαρίνας, το οποίο πήρε το όνομά του από την αρχική του ιδιοκτήτρια, κόρη του αυτοκράτορα Αρκάδιου και της Ευδοξίας. Προς τιμήν των νεόνυμφων διοργανώθηκε αγώνας αρματοδρομίας, με τις ανταγωνιστικές ομάδες των Βένετων και Πρασίνων να τιμούν την περίσταση με την ανέγερση αγαλμάτων της βασιλικής οικογένειας. Έτσι έβαλαν εικόνες του Φωκά, της Λεοντίας, της Δομεντζίας και του Πρίσκου στον Ιππόδρομο. Αν και η παρουσία των εικόνων του Φωκά και της Λεοντίας ήταν σύμφωνη με την παράδοση,  οι απεικονίσεις της Δομεντζίας και του Πρίσκου υπονοούσαν ότι ο Πρίσκος ήταν κληρονόμος ή συναυτοκράτορας του Φωκά. Ο Φωκάς εξοργίστηκε και διέταξε να καταστραφούν οι απεικονίσεις της κόρης και του γαμπρού του.

Ο Φωκάς αντιμετώπισε το ζήτημα ως απόπειρα πραξικοπήματος, απαιτώντας περαιτέρω διερεύνηση του θέματος, συλλαμβάνοντας τους υπεύθυνους με κατηγορίες για προδοσία. Ο Φωκάς πιθανότατα έβλεπε τον ίδιο τον Πρίσκο ως ένοχο και φαίνεται να είχε αρχίσει να βλέπει τον γαμπρό του ως αντίπαλο .  Ο Ιωάννης της Αντιοχείας αναφέρει ότι ο Πρίσκος βοήθησε τον Ηράκλειο να εκθρονίσει τον Φωκά.

## Πηγές
* 
* 

## Παραπομπές


Κατηγορία:Κόρες Βυζαντινών Αυτοκρατόρων
Κατηγορία:Βυζαντινοί του 7ου αιώνα
Οίκος της Έσσης

Ο **Οίκος της Έσσης** γερμ. Hessen, είναι κλάδος του Οίκου του Ρέγκιναρ (Reginar) που κυβέρνησε τη μαρκιωνία της Έσσης. Τα μέλη του κύριου κλάδου Κάσσελ αναβαθμίστηκαν σε εκλέκτορες, ενώ τα μέλη του πλάγιου κλάδου Ντάρμστατ αναβαθμίστηκαν σε μεγάλους δούκες.

## Ιστορία
To 1241 η Σοφία λαντγκραβίνα της Έσσης, κόρη του Λουδοβίκου Δ΄ λαντγκράβου της Θουριγγίας, παντρεύτηκε τον Ερρίκο Β΄ δούκα της Βραβάντης, από τον Οίκο του Ρέγκιναρ. Ο πρώτος γιος τους Ερρίκος έλαβε τη Βραβάντη και ο δεύτερος, επίσης Ερρίκος, έλαβε την Έσση. Ο Οίκος της Έσσης χωρίστηκε σε δύο κλάδους. Ο πρεσβύτερος της Έσσης-Κάσσελ αναβαθμίστηκε το 1803 σε εκλεκτοράτο και προσαρτήθηκε στην Πρωσία το 1866. Ο νεότερος κλάδος της Έσσης-Ντάρμστατ έγινε μεγάλο δουκάτο και έμεινε ως το 1918, οπότε έπαυσαν οι μοναρχίες στη Γερμανία. Και οι δύο κλάδοι έχουν απογόνους ως τις ημέρες μας.

## Οι κλάδοι
Το 1567 απεβίωσε ο Φίλιππος Α΄ λαντγράβος της Έσσης και μοίρασε την επικράτειά του στους τέσσερις γιους του. Έτσι η Έσση διαιρέθηκ στα τμήματα Κάσσελ, Ντάρμστατ, Μάρμπουργκ και Ράινφελς. 

Ο κλάδος Κάσσελ (εκλέκτορες της Έσσης) έχει τους επιμέρους κλάδους:
* Ρότενμπουργκ (Ράινφελς)
** Βάνφρητ
* Φίλιππσταλ
** Μπάρχφελτ
* Ρούμπενχαϊμ. 

Επιφανή μέλη είναι ο Φρειδερίκος Α΄ της Σουηδίας και ο Φρειδερίκος-Κάρολος της Φινλανδίας. Το Κάσσελ ενώθηκε με την Πρωσία το 1866.

Ο κλάδος Ντάρμστατ (μεγάλοι δούκες της Έσσης) περιλαμβάνει τους υποκλάδους:
* Χόμπουρκ
* Μπάττενμπερκ. 

Ο από τον τελευταίο κλάδο Αλέξανδρος νυμφεύτηκε μοργανατικά το 1851 την κόμισσα Τζούλια Χάουκε· στους άρρενες απογόνους δόθηκε ο τίτλος του πρίγκιπα του Μπάττενμπεργκ. Κατά το Α΄ Παγκόσμιο Πόλεμο οι Μπάττενμπεργκ, που είχαν εγκατασταθεί στη Βρετανία, άλλαξαν τον τίτλο τους σε Μαουντμπάττεν (γερμ. berg = αγγλ. mount). Ο γιος του Αλέξανδρος έγινε πρώτος πρίγκιπας της Βουλγαρίας.

## Γενεαλογία της Έσσης (κύριος κλάδος: Έσση-Κάσσελ)

## Γενεαλογία της Έσσης (πλάγιος κλάδος:Έσση-Ντάρμστατ)

## Εικόνες

File:Erbgroßherzog Georg Donatus und Gemahlin Cäcilie geb. Prinzessin von Griechenland.jpg|Γεώργιος Δονάτος, τιτουλάριος μέγας δούκας της Έσσης(-Ντάρμστατ) & παρά τω Ρήνω, σύζ. Καικιλίας, πριγκίπισσας της Ελλάδας
File:Cristóbal de Hesse, 1901.jpg|Χριστόφορος, πρίγκιπας της Έσσης-Κάσσελ, σύζ. Σοφίας πριγκίπισσας της Ελλάδας


## Παραπομπές


Εσση
Κατηγορία:Οίκος του Ρέγκιναρ

Κατηγορία:Γερμανικές οικογένειες
Φεροϊκό συνταγματικό δημοψήφισμα (2018)

μικρογραφία|Τα νησιά στον χάρτη

Ένα **δημοψήφισμα για ένα νέο σύνταγμα** θα πραγματοποιείτο στα Νησιά Φερόες εντός του 2018. Το δημοψήφισμα ανακοινώθηκε το 2017 από τον πρωθυπουργό Άξελ Β. Γιοχάνεσεν. Η κυβέρνηση του Άξελ Β. Γιοχάνεσεν είχε ήδη αρχίσει να εργάζεται πάνω στο δημοψήφισμα από το καλοκαίρι του 2016. Μία παρόμοια πρόταση για συνταγματικό δημοψήφισμα είχε απορριφθεί το 2010 από το κοινοβούλιο των νήσων. Η αρχική ημερομηνία για τη διεξαγωγή του ήταν η 25η Απριλίου 2018, όμως αναβλήθηκε εξαιτίας της αδυναμίας του Løgting (κοινοβούλιο) να συμφωνήσει στη διατύπωση του νέου συντάγματος.

## Παραπομπές


2018
Φεροε
Λεάνδρο Παρέδες

Ο **Λεάνδρο Ντανιέλ Παρέδες** (Ισπανικά: *Leandro Daniel Paredes*), γεννημένος στις 29 Ιουνίου 1994, είναι Αργεντινός επαγγελματίας ποδοσφαιριστής που αγωνίζεται ως μέσος στην Μποκα Τζουνιορς 

## Καριέρα

### Μπόκα Τζούνιορς
Πραγματοποίησε το ντεμπούτο του για τη Μπόκα στις 6 Νοεμβρίου 2010 στον εκτός έδρας αγώνα με την Αρχεντίνος Τζούνιορς (0–2). Στις 29 Ιανουαρίου 2014 μετεγγράφηκε στην ιταλική Κιέβο Βερόνα για το υπόλοιπο της περιόδου 2013–14.

### Ρόμα
Είχε ανακοινωθεί πως η Ρόμα συμφώνησε να υπογράψει τον Παρέδες ως δανεικό από την Μπόκα, με το ύψος του δανεισμού να ανέρχεται στα 4,5 εκατομμύρια ευρώ, ωστόσο η Ρόμα δεν είχε πλέον το δικαίωμα να εγγράψει παίκτες που κατάγονται από χώρες εκτός της Ευρωπαϊκής Ένωσης, γι' αυτό και ο Παρέδες μετεγγράφηκε στην Κιέβο.

Στις 19 Ιουλίου 2014 μετεγγράφηκε στη Ρόμα με προσωρινή συμφωνία, και με πιθανότητα απόκτησής του από την Μπόκα. Στις 27 Σεπτεμβρίου 2014 πραγματοποίησε το ντεμπούτο του στον αγώνα εναντίον της Ελλάς Βερόνα. Στις 8 Φεβρουαρίου 2015, ο Παρέδες πέτυχε το πρώτο του τέρμα για τη Ρόμα στον αγώνα με την Κάλιαρι (2-1). Τον Ιούνιο του 2015 η Ρόμα υπέγραψε συμφωνία ύψους 6,067 εκατομμύρια δολάρια για την απόκτησή του. Δόθηκε ως δανεικός στην Έμπολι για τη χρονιά 2015–16 και επέστρεψε στη Ρόμα την επόμενη χρονιά, συμμετέχοντας σε αγώνες του πρωταθλήματος και ευρωπαϊκών διοργανώσεων.

### Ζενίτ
Στις 1 Ιουλίου 2017, η Ζενίτ ανακοίνωσε την υπογραφή τετραετούς συμβολαίου με τον Παρέδες. Η αξία της μεταγραφής ανέρχεται στα 23 εκατομμύρια δολάρια, καθώς και επιπρόσθετα 4 εκατομμύρια σε περίπτωση επιτυχιών.

### Παρί Σεν Ζερμέν
Τον Ιανουάριο του 2019 υπέγραψε στην Παρί Σεν Ζερμέν.

## Διεθνής

Στις 19 Μαΐου 2017 έλαβε κλήση στην Εθνική Αργεντινής για τους φιλικούς αγώνες με τη Βραζιλία και τη Σιγκαπούρη. Πραγματοποίησε το ντεμπούτο του ως διεθνής στον αγώνα με τη Σιγκαπούρη στις 13 Ιουνίου, πετυχαίνοντας και το πρώτο του τέρμα με τη φανέλα της Εθνικής Αργεντινής.

Ο Παρέδες ήταν μέλος της Εθνικής Αργεντινής και για το Παγκόσμιο Κύπελλο 2022. Αναδείχθηκε παγκόσμιος πρωταθλητής μετά την νίκη της Αργεντινής εναντίον της Γαλλίας στον τελικό του Μουντιάλ 2022. Η Αργεντινή επιβλήθηκε με 4-2 στην διαδικασία των πέναλτι. Ο Παρέδες ευστόχησε στο τρίτο πέναλτι της ομάδας του.

## Διακρίσεις

* Πρωτάθλημα Αργεντινής: Απερτούρα 2011
* Κύπελλο Αργεντινής: 2011–12

## Παραπομπές


## Εξωτερικοί σύνδεσμοι
* 
* Leandro Paredes at Soccerbase

Κατηγορία:Αργεντινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αργεντινής Κ17
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Μπόκα Τζούνιορς
Κατηγορία:Ποδοσφαιριστές Κιέβο Βερόνα
Κατηγορία:Ποδοσφαιριστές Ρόμα
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Κόπα Αμέρικα 2021
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Ποδοσφαιρική Ομοσπονδία Μπελίζ

Η **Ποδοσφαιρική Ομοσπονδία Μπελίζ** (αγγλικά: *Football Federation of Belize*, FFB) είναι το ανώτατο διοικητικό όργανο όσον αφορά το άθλημα του ποδοσφαίρου στη Μπελίζ. Ιδρύθηκε το 1980, ενώ το 1986 έγινε μέλος της FIFA και της CONCACAF. Αποτελεί επίσης μέλος της UNCAF.

Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων της Τζαμάικας. Διοργανώνει επίσης το πρωτάθλημα ποδοσφαίρου του ανώτατου επιπέδου ποδοσφαιρικής κατηγορίας της χώρας.

## Αποπομπή από τη ΦΙΦΑ το 2011
Στις 15 Ιουνίου του 2011, η Μπελίζ ξεκίνησε τις υποχρεώσεις της στο δρόμο προς τη Βραζιλία (προκριματικά Παγκοσμίου Κυπέλλου 2014) εναντίον της Μοντσερράτ, κερδίζοντας 2–5 εκτός έδρας σε έναν αγώνα που διεξήχθη στο στάδιο Άτο Μπόλτον στην Κούβα του Τρινιντάντ.

Ωστόσο, η επιστροφή που είχε προγραμματιστεί για τις 19 Ιουνίου αναβλήθηκε από τη FIFA όταν απέπεμψε την FFB λόγω κυβερνητικής παρέμβασης. Η FFB κατέθεσε αγωγή κατά του Υπουργού Αθλητισμού του Μπελίζ, Τζον Σάλντιβαρ, για την αποπομπή. Εκπροσωπήθηκε από τον Έλσον Κάσεκι.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Μπελίζ
Μπελιζ
Οίκος του Ρέγκιναρ

Ο **Οίκος του Ρέγκιναρ** (Reginar) ή των Ρεγκιναριδών είναι ένας ευγενής Οίκος της Ευρώπης που τα μέλη του έζησαν από τον 10ο ως τον 14ο αι. Οι εκτάσεις που κατείχαν ήταν στη Λοθαριγγία (Λωρραίνη) την εποχή των Καρολιδών και των Οθωνιδών. Έγιναν κόμητες του Αινώ και δούκες της Βραβάντης, του Λοθιέρ και του Λίμπουργκ.
μικρογραφία|δεξιά|150px|Ο θυρεός των Ρέγκιναρ, λαντγκράβων, μετέπειτα δουκών της Βραβάντης.

## Ιστορία
Ο αρχαιότερος πρόγονος του Οίκου είναι ο Γιλβέρτος κόμης του Μάας (841) που αρχικά υπηρέτησε τον Λοθάριο Α΄, μετά όμως πήγε με τον ετεροθαλή αδελφό του Κάρολο Β΄, αντίπαλο στον εμφύλιο πόλεμο των ετών 840-843. Αυτού γιος θεωρείται ο Ρέγκιναρ Α΄ δούκας της Λωρραίνης (850-916). Το 888 απεβίωσε ο Κάρολος ο Παχύς και οι Ρέγκιναρ έπρεπε να ανταγωνιστούν με τους Κορραδίδες για την υπεροχή στη Λωρραίνη. Θριάμβευσαν με την εκλογή του Καρόλου του Απλού. Μετά από ενέργειες του Μπρούνο των Οθωνιδών, δούκα της Λωρραίνης, το 958 ο Ρέγκιναρ Γ΄ κόμης του Αινώ είδε τις κτήσεις του να κατάσχονται και να δίνονται στον αντίπαλο Οίκο των Μαντφριντιδών.

Υποστήριξαν τον Λοθάριο της Φραγκίας εναντίον του Όθωνα Γ΄ της Γερμανίας και οι απόγονοί τους συνέχισαν την αντιπαράθεση με τον Γερμανούς βασιλείς.

Η κόρη του Γοδεφρείδου Α΄ κόμη του Λουβέν, η Αντελίζα/Αδελαΐδα, παντρεύτηκε τον Ερρίκο Α΄ της Αγγλίας.

## Τίτλοι
Κόμητες του Αινώ, του Λουβέν, των Βρυξελών. Μαργράβοι της Αμβέρσας, λαντγκράβοι της Βραβάντης.

Δούκες της Λωρραίνης, της Κάτω Λωρραίνης, του Λοθιέρ, της Βραβάντης, του Λίμπουργκ.

## Γενεαλογία των Ρέγκιναρ

## Παραπομπές


## Πηγές
* Reuter, Timothy. Germany in the Early Middle Ages 800–1056. New York: Longman, 1991.
* Family tree of Reginars and Balderics: KUPPER, Jean-Louis. Annexe II. Les Régnier et les Balderic In: Liège et l’Église impériale aux XIe-XIIe siècles [en línea]. Liége: Presses universitaires de Liège, 1981 (generado el 02 julio 2017). Disponible en Internet: . ISBN 9782821828681. DOI: 10.4000/books.pulg.1472.
Επιταχυνόμενη αποσάθρωση

Η **επιταχυνόμενη αποσάθρωση** πετρωμάτων αποτελεί ερευνητικό πεδίο της γεωμηχανικής, η οποία έχει ως σκοπό την εξισορρόπηση της παγκόσμιας κλιματικής αλλαγής μέσω μεγάλης κλίμακας παρεμβάσεων σε φυσικά συστήματα της Γης. Συγκεκριμένα, ο όρος «επιταχυνόμενη αποσάθρωση» αναφέρεται στην αύξηση του ρυθμού χημικής αποσάθρωσης κατάλληλων πετρωμάτων με σκοπό τη μείωση των επιπέδων διοξειδίου του άνθρακα (CO2) στην ατμόσφαιρα της Γης. Η χημική αποσάθρωση των πετρωμάτων αποτελεί φυσική διεργασία που λαμβάνει χώρα στη Γη με πολύ αργούς ρυθμούς, ωστόσο θεωρείται ρυθμιστής της συγκέντρωσης του ατμοσφαιρικού CO2 σε βάθος γεωλογικού χρόνου. Περιλαμβάνει τη διαλυτοποίηση των επιμέρους ορυκτών των πετρωμάτων, συνήθως υπό την επίδραση θαλασσινού νερού ή νερού βροχής. Κατά τη διαδικασία αυτή, λαμβάνει χώρα μεταφορά CO2 από την ατμόσφαιρα της Γης στο υδατικό διάλυμα, λόγω αύξησης της αλκαλικότητας του διαλύματος. Για τη συγκεκριμένη μέθοδο δέσμευσης και αποθήκευσης CO2, κατάλληλα πετρώματα θεωρούνται τα υπερβασικά και βασικά, λόγω της υψηλής τους περιεκτικότητας στο ορυκτό ολιβίνης (Mg, Fe)2SiO4. Στην παρακάτω αντίδραση, η οποία περιγράφει τη χημική αποσάθρωση του ολιβίνη, φαίνεται η αποθήκευση του ατμοσφαιρικού CO2 στο υδατικό διάλυμα υπό μορφή όξινων ανθρακικών ιόντων:

(Mg, Fe)2SiO4(s) + 4CO2(g) + 4H2O(l) → 2(Mg, Fe)2+(aq) + 4HCO3−(aq) + H4SiO4(aq)

Η επιταχυνόμενη αποσάθρωση πλούσιων σε ολιβίνη πετρωμάτων είναι δυνατό να εφαρμοστεί σε χερσαία ή θαλάσσια περιβάλλοντα.

## Παραπομπές


Κατηγορία:Κλιματική αλλαγή
Πρωτάθλημα Ε.Π.Σ. Μακεδονίας 1934-35

Την περίοδο 1934-35 η Ένωση Ποδοσφαιρικών Σωματείων Μακεδονίας διοργάνωσε το πρωτάθλημα Θεσσαλονίκης χωρίς την παρουσία των Άρη ΠΑΟΚ Ηρακλή και Μέγα Αλέξανδρου που αγωνίστηκαν στο Βόρειο Όμιλο της Εθνικής Κατηγορίας.

Το πρωτάθλημα ξεκίνησε αργά, στις 20 Μαΐου 1935 και για την Α΄ κατηγορία ολοκληρώθηκε στις 2 Ιουλίου με τον «τελικό» μεταξύ Μελιτέα και ΜΕΝΤ όπου επικράτησε ο Μελιτεύς και κατέκτησε το πρωτάθλημα.

## Α΄ Κατηγορία
Συμμετείχαν 5 σύλλογοι με πιθανή κατάταξη την ακόλουθη:
*Μελιτεύς
*ΜΕΝΤ
*Προσφυγική Ένωση
*Αετός Παπάφη
*Θερμαϊκός

Τα αποτελέσματα των αγώνων δεν είναι γνωστά πέρα από το γεγονός πως ο Θερμαϊκός δεν αγωνίστηκε στην πρεμιέρα και έχασε άνευ αγώνα.
*20 Μαΐου 1935 αγωνίστηκαν οι Μελιτεύς - Θερμαϊκός και ΜΕΝΤ - Αετός Παπάφη
*3 Ιουνίου 1935: Προσφυγική Ένωση - Αετός Παπάφη και Θερμαϊκός - ΜΕΝΤ
*17 Ιουνίου 1935: Μελιτεύς - ΜΕΝΤ 
*31 Ιουνίου 1935: Στον τελικό ανάδειξης πρωταθλητή: Μελιτεύς - Μ.Ε.Ν.Τ. 1-0

## Β΄ Κατηγορία
Οι 6 σύλλογοι που συμμετείχαν ήταν:
*Απόλλων Καλαμαριάς
*Μακαμπή
*Ακοάχ
*Αρμενική Ένωση
*Ολυμπιακός Θεσσαλονίκης
*Ολυμπιακός Τερψιθέας

## Πηγές
*Αρχείο Εφημερίδων «Μακεδονία», «Μακεδονικά Νέα», «Το Φως», «Αθλητική Ημέρα» στη Ψηφιακή Βιβλιοθήκη της Βουλής

## Παραπομπές

Κατηγορία:Εγχώρια ποδοσφαιρικά πρωταθλήματα 1934-1935
Κατηγορία:Ε.Π.Σ. Μακεδονίας
Ομοσπονδία Ποδοσφαίρου Νικαράγουας

Η **Ομοσπονδία Ποδοσφαίρου Νικαράγουας** (ισπανικά: *Federación Nicaragüense de Fútbol*, FENIFUT) είναι το ανώτατο διοικητικό όργανο όσον αφορά το άθλημα του ποδοσφαίρου στη Νικαράγουα. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων της Νικαράγουας. Διοργανώνει επίσης το πρωτάθλημα ποδοσφαίρου του ανώτατου επιπέδου ποδοσφαιρικής κατηγορίας της χώρας.

## Ιστορία
Ως ημερομηνία ίδρυσής της θεωρείται η 3η Νοεμβρίου του 1931,  όταν συστάθηκε από την «Εθνική Επιτροπή Αθλητισμού» (Comisión Nacional de Deportes) με την ονομασία «Γενική Γραμματεία του Ποδοσφαίρου» (Secretaría General de Fútbol), ενώ ο Τόμας Κράνσο ανέλαβε πρώτος γενικός γραμματέας, με τον Κάρλος Πατσέκο Ροδρίγες ως βοηθό γραμματέα.

Σε συνέδριο που πραγματοποιήθηκε στο Ρίο ντε Τζανέιρο, στις 22 και 23 Ιουνίου του 1950, με τον Χοσέ Μπενίτο Ραμίρες γραμματέα της Εθνικής Επιτροπής Αθλητισμού, η Νικαράγουα έγινε δεκτή ως μέλος της Διεθνούς Ποδοσφαιρικής Ομοσπονδίας (FIFA). Το 1958 πήρε την ονομασία «Ομοσπονδία Ποδοσφαίρου Νικαράγουας» (Federación Nicaragüense de Fútbol).

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στη Νικαράγουα
Νικαραγουα
Ομοσπονδία Ποδοσφαίρου Ελ Σαλβαδόρ

Η **Ομοσπονδία Ποδοσφαίρου Ελ Σαλβαδόρ** (ισπανικά: *Federación Salvadoreña de Fútbol*, FESFUT) είναι το ανώτατο διοικητικό όργανο όσον αφορά το άθλημα του ποδοσφαίρου στo Ελ Σαλβαδόρ. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων του Ελ Σαλβαδόρ. Διοργανώνει επίσης το πρωτάθλημα ποδοσφαίρου του ανώτατου επιπέδου ποδοσφαιρικής κατηγορίας της χώρας.

## Ιστορία
Η Ομοσπονδία Ποδοσφαίρου Ελ Σαλβαδόρ συστάθηκε στις 26 Απριλίου του 1935, όταν εγκρίθηκε το καταστατικό της, με πρόεδρο τον Δρ. Ραούλ Ρίβας Παλάσιος και αντιπρόεδρο τον συνταγματάρχη Ρομπέρτο Λόπεζ Ρότσακ.

Επανασυστάθηκε το 1965 με το νομοθετικό διάταγμα αριθ 472 της 15ης Νοεμβρίου, με πρωτοβουλία του Προέδρου της Δημοκρατίας. Επιπλέον, εκδόθηκε νόμος για την ίδρυση της Ομοσπονδίας Ποδοσφαίρου Ελ Σαλβαδόρ, με στόχο την ανάπτυξη του ποδοσφαίρου, την υγεία και τη φυσική αγωγή του πληθυσμού της χώρας. Εκείνη την περίοδο η διεύθυνση δόθηκε σε μια ανεξάρτητη ομάδα που έλαβε άμεσα τη διοικητική, τεχνική και οικονομική ευθύνη.

Καθ' όλη τη διάρκεια της ύπαρξης της Ομοσπονδίας Ποδοσφαίρου Ελ Σαλβαδόρ, πραγματοποιήθηκαν αλλαγές στο καταστατικό που διέπει τον οργανισμό, ενώ σήμερα η ομοσπονδία διέπεται από ένα νέο νόμο, που δημοσιεύτηκε στις 18 Σεπτεμβρίου του 2001 και καθορίζει τις αρχές και τους κανόνες που διέπουν τη διοικητική οργάνωση των ομοσπονδιών ποδοσφαίρου, που ευνοούν τη μετάδοση, την πρακτική και τη μάθηση μεταξύ των παιδιών και των νέων του Ελ Σαλβαδόρ, την προώθηση της ανάπτυξης και του επαγγελματισμού.

Στις 20 Σεπτεμβρίου του 2013, η FESFUT αποφάσισε να αποπέμψει 17 παίκτες (14 από αυτούς εφ όρου ζωής) λόγω της εμπλοκής τους στο σκάνδαλο στημένων αγώνων, το οποίο συγκλόνισε το Ελ Σαλβαδόρ.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στο Ελ Σαλβαδόρ
Ελ Σαλβαδορ
Ίαν Γκλεν

O **Ίαν Γκλεν** () είναι Σκωτσέζος ηθοποιός.

Γεννήθηκε το 1961 στο Εδιμβούργο και σπούδασε υποκριτική στη Βασιλική Ακαδημία Δραματικής Τέχνης του Λονδίνου.

## Καλλιτεχνική πορεία
Η πρώτη του σημαντική κινηματογραφική συμμετοχή ήταν το 1990 στο *Silent Scream*, όταν και κέρδισε την Αργυρή Άρκτο καλύτερου ηθοποιού στο φεστιβάλ του Βερολίνου. 

Στη συνέχεια, έπαιξε στο *[[Lara Croft: Tomb Raider]]* (2001), στο *[[Πίσω από τους τοίχους]]* (2003) και στο *[[Η σιδηρά κυρία]]* (2011).

Στην τηλεόραση, έπαιξε στο *[[Downton Abbey]]* και το 2013 κέρδισε μαζί με όλο το καστ το Βραβείο Σωματείου Ηθοποιών. Από το 2011 συμμετέχει στη σειρά *[[Game of Thrones]]* στον ρόλο του *Τζόρα Μόρμοντ*.

## Παραπομπές


## Εξωτερικοί σύνδεσμοι
* 
* 

Κατηγορία:Σκωτσέζοι ηθοποιοί τηλεόρασης
Κατηγορία:Σκωτσέζοι ηθοποιοί κινηματογράφου
Κατηγορία:Σκωτσέζοι ηθοποιοί θεάτρου
Κατηγορία:Απόφοιτοι της Βασιλικής Ακαδημίας Δραματικής Τέχνης
Άλφι Άλεν

O **Άλφι Άλεν** (*Alfie Evan James Allen*, 12 Σεπτεμβρίου 1986) είναι Άγγλος ηθοποιός.

## Βιογραφία
Γεννήθηκε το 1986 στο Λονδίνο και σπούδασε στο  St John's College στο Σάουθσι και στο Fine Arts College. Είναι αδερφός της τραγουδίστριας Λίλυ Άλεν, η οποία έγραψε το τραγούδι *Alfie* για εκείνον.

## Καριέρα
Εμφανίστηκε το 1998, σε ηλικία 12 ετών, στην ταινία *[[Elizabeth (ταινία)|Elizabeth]]*. Στη συνέχεια, συμμετείχε στις ταινίες *[[Εξιλέωση (ταινία)|Εξιλέωση]]* (2007) και *Η άλλη ερωμένη του βασιλιά* (2008).

Έγινε ευρέως γνωστός από την τηλεοπτικά σειρά *[[Game of Thrones]]*, στην οποία παίζει από το 2011 και υποδύεται τον *Θίον Γκρεϊτζόι*. Έχει λάβει τέσσερις φορές υποψηφιότητα μαζί με όλο το καστ της σειράς για το Βραβείο Σωματείου Ηθοποιών καλύτερης ερμηνείας.
## Παραπομπές


Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί κινηματογράφου
Εθνική Ομοσπονδία Ποδοσφαίρου Γουατεμάλας

Η **Εθνική Ομοσπονδία Ποδοσφαίρου Γουατεμάλας** (ισπανικά: *Federación Nacional de Fútbol de Guatemala*, FEDEFUT) είναι το ανώτατο διοικητικό όργανο όσον αφορά το άθλημα του ποδοσφαίρου στη Γουατεμάλα. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων της Γουατεμάλας. Διοργανώνει επίσης το πρωτάθλημα ποδοσφαίρου του ανώτατου επιπέδου ποδοσφαιρικής κατηγορίας της χώρας.

## Ιστορία
Συστάθηκε το 1919, όταν πρωτοεμφανίστηκε το άθλημα στη χώρα. Το 1946 έγινε μέλος της Διεθνούς Ποδοσφαιρικής Ομοσπονδίας (FIFA), ενώ το 1961 εντάχθηκε στην Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής (CONCACAF). Η ομοσπονδία αποπέμφθηκε από τη FIFA στις 28 Οκτωβρίου του 2016.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στη Γουατεμάλα
Γουατεμαλα
Μιχάλης Σετάτος

μικρογραφία|Το παλιό κτίριο της Φιλοσοφικής Σχολής του Α.Π.Θ.|235x235εσ
Ο **Μιχάλης Σετάτος** (1929-2017) ήταν φιλόλογος, καθηγητής Γλωσσολογίας στο Τμήμα Φιλολογίας της Φιλοσοφικής Σχολής του Α.Π.Θ.

## Βιογραφικά στοχεία
Ο Μιχάλης Σετάτος γεννήθηκε το 1929 στη Θεσσαλονίκη και πέθανε στην ίδια πόλη στις 3 Ιουλίου 2017. Τις εγκύκλιες σπουδές του τις πραγματοποίησε στο Πειραματικό Σχολείο της Θεσσαλονίκης και στη συνέχεια σπούδασε στη Φιλοσοφική Σχολή του Α.Π.Θ. κατά τα έτη 1947-1951. Με υποτροφία πραγματοποίησε μεταπτυχιακές σπουδές στο Παρίσι από το 1959 ως το 1965. Μετά την επιστροφή του στην Ελλάδα εκλέχθηκε το 1970 έκτακτος και στη συνέχεια  το 1975 τακτικός καθηγητής Γλωσσολογίας στη Φιλοσοφική Σχολή του Α.Π.Θ.

Μέχρι την αφυπηρέτησή του το 1995 δίδαξε μεγάλο αριθμό γλωσσολογικών μαθημάτων, όπως Γενική Γλωσσολογία, Σημειολογία, Ινδοευρωπαϊκή γλωσσολογία, Σανσκριτικά και Σημιτικές γλώσσες. Με τη δραστηριότητά του συνετέλεσε ώστε να αναπτυχθεί ο Τομέας Γλωσσολογίας της Φιλοσοφικής Σχολής του Α.Π.Θ. και να εμπλουτισθεί με πολλές ειδικοτήτων και επιστημονικά αντικείμενα.

Το 1973 ο Μιχάλης Σετάτος εκλέχθηκε μέλος του Δ.Σ. του Ινστιτούτου Νεοελληνικών Σπουδών και υπηρέτησε το Ίδρυμα για 44 χρόνια, από τη θέση του Προέδρου, του Αντιπροέδρου και του απλού μέλους. Υπήρξε, επίσης, μέλος και πρόεδρος (1978-1981) της Ελληνικής Σημειωτικής Εταιρείας, μέλος της Εταιρείας Σλαβικών Μελετών, της Συντακτικής Επιτροπής του Περιοδικού “Φιλόλογος” και άλλων φορέων με αντικείμενο την ελληνική γλώσσα και τον πολιτισμό.

## Εργογραφία
Ο Μιχάλης Σετάτος δημοσίευσε πλήθος μελετών για την ελληνική γλώσσα και δεκάδες άρθρα σε περιοδικά, πρακτικά συνεδρίων, συλλογικά έργα κτλ. Πολλά άρθρα του φιλοξενούνται στις "Μελέτες για την Ελληνική Γλώσσα", την περιοδική έκδοση στην οποία δημοσιεύονται τα Πρακτικά των Ετήσιων Συναντήσεων του Τομέα Γλωσσολογίας του Τμήματος Φιλολογίας του Α.Π.Θ., αλλά και σε διάφορα άλλα επιστημονικά περιοδικά, τιμητικούς τόμους, πρακτικά συνεδρίων και συλλογικά έργα.

Ενδεικτική εργογραφία:
*Τα ετυμολογικά σημασιολογικά ζεύγη λόγιων και δημοτικών λέξεων της Κοινής Νέας Ελληνικής, Διδακτ. διατριβή, (1969)
*Phonological problems of Modern Greek Koine (1969)
*Φαινομενολογία της καθαρεύουσας (1973)
*Φωνολογία της Κοινής Νεοελληνικής (1974)
Συμμετοχή σε συλλογικά έργα:
*Γλώσσης χάριν, Ελληνικά Γράμματα (2008)
* Αντικείμενο λίστας με τελείες
*Μελέτες για την ελληνική γλώσσα: Γλώσσα και κοινωνία, Ινστιτούτο Νεοελληνικών Σπουδών. Ίδρυμα Μανόλη Τριανταφυλλίδη (2008)
*Μελέτες για την ελληνική γλώσσα: Μνήμη Α. - Φ. Χρηστίδη, Ινστιτούτο Νεοελληνικών Σπουδών. Ίδρυμα Μανόλη Τριανταφυλλίδη (2007)
*Ο Ψυχάρης και η εποχή του, Ινστιτούτο Νεοελληνικών Σπουδών. Ίδρυμα Μανόλη Τριανταφυλλίδη (2005)
*Για τη δημοτική γλώσσα, Γρηγόρη χ.χ.
## Δείτε επίσης
*Ινστιτούτο Νεοελληνικών Σπουδών

## Παραπομπές


## Εξωτερικοί σύνδεσμοι
*Ινστιτούτο Νεοελληνικών Σπουδών (επίσημη ιστοσελίδα)
*Ιστότοπος Μιχάλη Σετάτου

Κατηγορία:Έλληνες φιλόλογοι
Κατηγορία:Έλληνες πανεπιστημιακοί του 20ού αιώνα
Stockholm International Fairs

Το **Διεθνές Εκθεσιακό και Συνεδριακό Κέντρο της Στοκχόλμης**, το οποίο αποκαλείται "Älvsjömässan", είναι μια εταιρεία που διοργανώνει εμπορικές εκθέσεις στη Στοκχόλμη. Το κεντρικό κτίριο βρίσκεται στο νότιο προάστιο του δήμου της Στοκχόλμης, από το οποίο το κτίριο πήρε το όνομά του. Κατασκευάστηκε το 1971 και έχει χωρητικότητα 4.000 ατόμων.

Η εγκατάσταση φιλοξένησε τον Διαγωνισμό Τραγουδιού της Eurovision 1975, το Melodifestivalen 1996 και το Melodifestivalen 1999.

## Εξωτερικοί σύνδεσμοι

*Επίσημε ιστοσελίδα του Stockholmsmässan

Κατηγορία:Κτίρια και κατασκευές στη Σουηδία
Κατηγορία:Αίθουσες συναυλιών στη Σουηδία
Malmö Isstadion

Το **Malmö Isstadion** είναι κλειστό γήπεδο που βρίσκεται στο Μάλμε της Σουηδίας. Η χωρητικότητα της αρένας είναι 5.800 ατόμων και χτίστηκε το 1968. Είναι η πρώην αρένα της ομάδας χόκει Malmö Redhawks, η οποία  αντικαταστάθηκε από την Malmö Arena που εγκαινιάστηκε το Νοέμβριο του 2008.

Σε αυτήν πραγματοποιήθηκαν διεθνείς εκδηλώσεις, όπως το Ευρωπαϊκό πρωτάθλημα πατινάζ για το 2003.

Η αρένα υποβλήθηκε σε σημαντική ανακαίνιση το 2013 για το Παγκόσμιο Πρωτάθλημα Χόκεϊ επί πάγου 2014, το οποίο φιλοξένησε το Malmö Isstadion μαζί με την Malmö Arena.

## Παραπομπές

* 
* 



## Εξωτερικοί σύνδεσμοι
*Pictures and facts (unofficial)

Κατηγορία:Αθλητικές εγκαταστάσεις στη Σουηδία
Κατηγορία:Μάλμε
Μαρία Ειρήνη Παλαιολογίνα

Η Μαρία, μετά βαπτίστηκε **Ειρήνη Παλαιολογίνα** (1327 - μετά το 1356) ήταν Βυζαντινή πριγκίπισσα και αυτοκράτειρα της Βουλγαρίας.

Ήταν κόρη του Ανδρόνικου Γ΄ και της Άννας και αδερφή του Ιωάννη Ε΄ Παλαιολόγου  και του Μιχαήλ. 

Παντρεύτηκε το 1336 τον τσάρο της Βουλγαρίας, Μιχαήλ Ασέν Δ΄ . Τίποτα άλλο δεν είναι γνωστό για εκείνη, εκτός το ότι ήταν Χριστιανή Ορθόδοξη.

## Παραπομπές


Κατηγορία:Κόρες Βυζαντινών Αυτοκρατόρων
Κατηγορία:Δυναστεία των Παλαιολόγων
Κατηγορία:Βυζαντινοί του 14ου αιώνα
Κατηγορία:Σύζυγοι Βουλγάρων ηγεμόνων
Παλάτι Συνεδριών του Παρισιού

Το **Παλάτι Συνεδριών του Παρισιού** (*Palais des congrès de Paris*) είναι χώρος φιλοξενίας συναυλιών, συνεδριακό κέντρο και εμπορικό κέντρο στο 17ο διαμέρισμα του Παρισιού στη Γαλλία. Ο χώρος κατασκευάστηκε από τον Γάλλο αρχιτέκτονα Γκιγιόμ Ζιλέ και εγκαινιάστηκε το 1974.

## Χώροι
Οι τέσσερις κύριοι χώροι είναι οι:
*Grand Amphithéâtre: 3,723 θέσεις
*Amphithéâtre Bordeaux: 650 θέσεις
*TV studio

## Παραπομπές


## Εξωτερικοί σύνδεσμοι

* 

Κατηγορία:Κτίρια και κατασκευές στο Παρίσι
Λεωνίδας Ζαφείρης

Ο **Λεωνίδας Ζαφείρης** (1893 - 9 Ιανουαρίου 1983) ήταν ασφαλιστής και ευεργέτης του Άστρους Αρκαδίας.
μικρογραφία|Το ίδρυμα Αγγελικής & Λεωνίδα Ζαφείρη, πολιτιστικό κέντρο του Άστρους

## Βιογραφία
Ο Λεωνίδας Ζαφείρης, γεννήθηκε στο Άστρος το 1893 και ήταν γιος του Ιωάννη Ζαφείρη, ο οποίος πέθανε το 1895, απόγονου της αριστοκρατικής ομώνυμης οικογένειας με καταγωγή από τον Άγιο Ιωάννη Αρκαδίας. Φοίτησε αρχικά στην Σχολή Καρυτσιώτη στο Άστρος (στο κτήριο όπου στεγάζεται σήμερα το Αρχαιολογικό Μουσείο), και στην συνέχεια στο Γαλλικό Κολλέγιο *Saint Jean Baptiste de la Salle*, στη Ρόδο, όπου σπούδασε για 4 έτη.

Μετά το πέρας των σπουδών του, ασχολήθηκε με το εμπόριο βαμβακιού στην Αίγυπτο και διέμεινε για ένα μεγάλο διάστημα στο χωριό Ασμούν της Μενουφίας. Μετά από 4 χρόνια, το 1912, επέστρεψε στην Ελλάδα για να υπηρετήσει την στρατιωτική του θητεία. Το 1915, δούλεψε σε ένα ασφαλιστικό γραφείο στον Πειραιά, για 17 χρόνια. Το 1932, ίδρυσε ίδιο γραφείο στην οδό Πανεπιστημίου 16 και κατά καιρούς αντιπροσώπευσε διάφορες ξένες ασφαλιστικές εταιρίες. Το 1942, ίδρυσε την ασφαλιστική εταιρία *ΕΛΛΗΝΙΚΟΝ ΛΛΟ·Υ·Δ*, στην οποία δούλεψε μέχρι το τέλος της ζωής του.

Ήταν παντρεμένος με την Αγγελική Δ. Αγγελίδου από την Κωνσταντινούπολη και δεν απέκτησαν παιδιά. Η γυναίκα του πέθανε στις 28 Φεβρουαρίου 1976. Ο Λεωνίδας Ζαφείρης, πέθανε στις 9 Ιανουαρίου 1983 σε ηλικία 90 ετών και ενταφιάστηκε στην πατρίδα του, το Άστρος. Μετά τον θάνατό του τιμήθηκε ως ευεργέτης του Άστρους.

## Κληροδότημα
Το 1981, ο Λεωνίδας Ζαφείρης, ύστερα από πρόταση του τότε δημάρχου Άστρους, παραχώρησε ένα μεγάλο μέρος της περιουσίας του, για τη δημιουργία ενός Πνευματικού κέντρου στο Άστρος. Έτσι, εκποίησε περιουσιακά στοιχεία της εταιρίας του και παραχωρήθηκε μία έκταση 675 τ.μ. στο *Αγροκήπιο*, πλησίον του Αρχαιολογικού Μουσείου Άστρους, προκειμένου να ανεγερθεί το κτήριο. Από το 1983, το κτήριο, με την ονομασία *Ίδρυμα Μνήμης Αγγελικής & Λεωνίδα Ζαφείρη*, στεγάζει τη βιβλιοθήκη του ιδρύματος, την φιλαρμονική του δήμου. Διατηρεί επίσης τμήματα ρυθμικής και ενόργανης γυμναστικής, θεατρική ομάδα καθώς και κινηματογραφική λέσχη.

## Εξωτερικοί σύνδεσμοι
* Ίδρυμα Μνήμης Αγγελικής & Λεωνίδα Ζαφείρη

## Πηγές
* Ι. Κουσκουνά, Κ. Χασαπογιάννη, Ι. Κακαβούλια, *Θυρεάτις Γη*, Ίδρυμα Μνήμης Αγγελικής & Λεωνίδα Ζαφείρη, Αθήνα 1981
* Ευστρατίου Ι. Δαλιάνη, *Αγιάννης, η άγνωστη πρωτεύουσα της Ελλάδος*, Αθήνα 2016

Κατηγορία:Έλληνες ευεργέτες
Κατηγορία:Δήμος Βόρειας Κυνουρίας
Tomb Raider (βιντεοπαιχνίδι, 1996)

Το ***Tomb Raider*** είναι βιντεοπαιχνίδι δράσης περιπέτειας που αναπτύχθηκε και κυκλοφόρησε το 1996 από την Eidos Interactive για το Sony PlayStation, το Sega Saturn και το MS-DOS. Πρόκειται για το πρώτο κεφάλαιο της σειράς βιντεοπαιχνιδιών *[[Tomb Raider]]*. Μέσα από το παιχνίδι, έγινε γνωστή η Βρετανίδα χαρακτήρας Lara Croft (Λάρα Κρόφτ).

## Τρόπος παιχνιδιού
Σημαντικό στοιχείο του παιχνιδιού είναι η αλληλεπίδρασή του παίκτη με το περιβάλλον και η ανάμειξη στοιχείων δράσης και εξερεύνησης.

## Πλοκή
Η περιπέτεια της Lara Croft ξεκινάει όταν προσλαμβάνεται από μία πλούσια επιχειρηματία, την Jacqueline Natla, για να ανακτήσει ένα κομμάτι ενός τεχνουργήματος που ονομάζεται Scion, από τη χαμένη πόλη της Βιλκαμπάμπα. Η Lara, όμως, προδίδεται από την εργοδότρια της, και αρχίζει την αναζήτηση δύο άλλων κομματιών του Scion, ώστε να το εμποδίσει από το να πέσει στα χέρια της Natla.

## Κυκλοφορία
Το *Tomb Raider* σημείωσε μεγάλη εμπορική επιτυχία, καθώς πούλησε περισσότερα από 7 εκατομμύρια αντίτυπα σε όλο τον κόσμο. Το παιχνίδι θεωρείται ότι άσκησε μεγάλη επιρροή στη βιομηχανία των παιχνιδιών, καθώς αποτέλεσε πρότυπο για πολλά τρισδιάστατα βιντεοπαιχνίδια δράσης περιπέτειας που ακολούθησαν.

## Υποδοχή

## Παραπομπές


## Εξωτερικοί σύνδεσμοι
* Επίσημη ιστοσελίδα
* Tomb Raider (1996) από την MobyGames

Κατηγορία:Tomb Raider
Κατηγορία:Βιντεοπαιχνίδια του 1996
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια του Android
Κατηγορία:Βιντεοπαιχνίδια του iOS
Κατηγορία:Βιντεοπαιχνίδια του Nintendo 64
Κατηγορία:Βιντεοπαιχνίδια τοποθετημένα στην Ελλάδα
Κατηγορία:Βιντεοπαιχνίδια τοποθετημένα στο Ηνωμένο Βασίλειο
Κατηγορία:Βιντεοπαιχνίδια τοποθετημένα στην Αίγυπτο
Κατηγορία:Βιντεοπαιχνίδια τοποθετημένα στην Ατλαντίδα
Κατηγορία:Βιντεοπαιχνίδια της Eidos Interactive
Κατηγορία:Βιντεοπαιχνίδια τοποθετημένα στο Περού
Κατηγορία:Βιντεοπαιχνίδια DOS
Κατηγορία:Βιντεοπαιχνίδια του N-Gage
Κατηγορία:Βιντεοπαιχνίδια για κινητά
Κατηγορία:Νικητές Origins Award
Κατηγορία:Βιντεοπαιχνίδια της Core Design
Κατηγορία:Βιντεοπαιχνίδια με γυναίκες ανταγωνιστές
Κατηγορία:Βιντεοπαιχνίδια τοποθετημένα στο 1996
Γλώσσα Ζέεμ

Η **Γλώσσα Ζέεμ**, ή **Τσάαρι**, είναι απειλούμενη διάλεκτος της Τσαντικής γλώσσας της Νιγηρίας, καθώς οι ομιλητές τις στρέφονται προς την Χάουσα.

Η γλώσσα Ζέεμ ομιλείται στο Τόρο και στην Πολιτεία Μπαούτσι της Νιγηρίας. Οι διάλεκτοι Τουλάι και Ντάνσε πλέον δεν ομιλούνται. Επίσης, η γλώσσα ονομάζεται Τσάαρι, Ντόκσι, Ντιάρουμ, Καϊγουάρι, Καϊγιοράβα, Λούκσι και Λούσι.

## Παραπομπές


Κατηγορία:Γλώσσες της Νιγηρίας
Κατηγορία:Τσαντ γλώσσες
Σοβιετική Δημοκρατία του Τέρεκ

Η **Σοβιετική Δημοκρατία του Τέρεκ** (ρωσικά: Терская Советская Республика, υπήρξε από τον Μάρτιο του 1918 έως τον Φεβρουάριο του 1919) δημιουργήθηκε εντός της Ρωσικής Σοβιετικής Ομοσπονδιακής Σοσιαλιστικής Δημοκρατίας στο έδαφος της Περιφέρειας Τερέκ. Η πρώτη πρωτεύουσα ήταν το Πιατιγκόρσκ, αλλά μετά πρωτεύουσα έγινε το Βλαντικαφκάς. Μετά τον Ιούλιο του 1918, αποτέλεσε μέρος της Σοβιετικής Δημοκρατίας του Βόρειου Καύκασου. 

Ο διάσημος οικονομολόγος Τζέικομπ Μάρσακ υπηρέτησε ως Γραμματέας Εργασίας, παρόλο που τότε ήταν φοιτητής 19 ετών.

## Παραπομπές


Κατηγορία:Σοβιετικές Σοσιαλιστικές Δημοκρατίες
Αρχαιοζωολογία

Η **αρχαιοζωολογία** είναι η μελέτη των καταλοίπων της πανίδας. Τα απομεινάρια της πανίδας είναι τα στοιχεία που απομένουν όταν πεθαίνει ένα ζώο. Περιλαμβάνει: οστά, κελύφη, μαλλιά, χιτίνη, λέπια, δέρματα, πρωτεΐνες και DNA. Από αυτά τα αντικείμενα, τα οστά και τα κελύφη είναι εκείνα που εμφανίζονται συχνότερα σε αρχαιολογικούς χώρους όπου μπορούν να βρεθούν τα ζωικά κατάλοιπα. Τις περισσότερες φορές, τα περισσότερα από τα ζωικά κατάλοιπα δεν επιβιώνουν. Συχνά αποσυντίθενται ή σπάνε λόγω διαφόρων περιστάσεων. Αυτό μπορεί να προκαλέσει δυσκολίες στον εντοπισμό των καταλοίπων και στην ερμηνεία της σημασίας τους.

## Παραπομπές


## Εξωτερικοί σύνδεσμοι
* 

Κατηγορία:Αρχαιολογία
Κατηγορία:Κλάδοι της αρχαιολογίας
Κατηγορία:Ζωολογία
Ομοσπονδία Ποδοσφαίρου Παναμά

Η **Ομοσπονδία Ποδοσφαίρου Παναμά** (ισπανικά: *Federación Panameña de Fútbol)*, FEPAFUT) είναι το ανώτατο διοικητικό όργανο όσον αφορά το άθλημα του ποδοσφαίρου στον Παναμά. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων του Παναμά. Διοργανώνει επίσης το πρωτάθλημα ποδοσφαίρου του ανώτατου επιπέδου ποδοσφαιρικής κατηγορίας της χώρας.

## Ιστορία
Η ιδέα της δημιουργίας ενός πρωταθλήματος και μιας εθνικής ομοσπονδίας, προέρχεται από την αφροκαραϊβική κοινότητα γύρω στο 1918, μετά από μια σειρά αγώνων μεταξύ των ομάδων Στάνταρντ Οβάλ και Αμέρικαν Κέιμπλ, ενώ η άλλη πλευρά, η ευρωπαϊκή, κυρίως της Γερμανίας, με θρησκευτική νοτιοαμερικανική και κεντροαμερικανική καταγωγή, προσπάθησε να θέσει τα θεμέλια για ένα τοπικό τουρνουά, αλλά το 1921, οι Αντιλλιάνοι ίδρυσαν την Ίσθμιαν Φούτμπολ Λιγκ, η οποία διήρκεσε για τρεις περιόδους, μέχρι το 1925.

Έπειτα, χάρη στην ιδέα ορισμένων ανθρώπων, όπως ο Ρίτσαρντ Νιούμαν, ένας Σαλεσιανός ιερέας από την Ονδούρα, ο Χοσέ Ντε Λα Κρους Τούρσιος ι Μπαραχόνα και ο συνταγματάρχης Γκάμπριελ Μπάριος από τη Γουατεμάλα, ιδρύθηκε η Λίγα Νασιονάλ ντε Φούτμπολ, ενώ πρώτος πρόεδρος διετέλεσε ο Μπάριος, ο οποίος πήρε και το προσωνύμιο «Padre del Fútbol Panameño» (Πατέρας του Ποδοσφαίρου του Παναμά). Στο πρωτάθλημα συμμετείχαν έξι ομάδες, ενώ το 1926 συστάθηκε η Λίγα Μενόρ.

Η ομάδα Κολόν, ίδρυσε χάρη στην ιδέα του Δον Χουστινιάνο Κάρδενας, το 1933, τη Λίγα Ατλάντικα ντε Φούτμπολ, η οποία έφερε την πόλωση στο άθλημα στην Πόλη του Παναμά. Οι Κολονιστές είχαν την ιδέα δημιουργίας ενός διαπεριφερειακού πρωταθλήματος το 1934, με το παιχνίδι μεταξύ των ομάδων Ρόξι και Κολόν Ρέιντζερς, πρωταθλητριών των περιφερειών τους, διεκδικώντας το Κόπα Τεάτρο Στραντ, θέτωντας τις βάσεις για τη δημιουργία ενιαίου πρωταθλήματος το 1937.

Έπειτα από τη συνάντηση των εκπροσώπων των δύο πρωταθλημάτων στο Club Miramar de Bella Vista, το οποίο μετονομάστηκε αργότερα σε Hotel Miramar Intercontinental, πάρθηκε η απόφαση για την ίδρυση της Εθνικής Ομοσπονδίας Ποδοσφαιρικών Ενώσεων Παναμά (Federación Nacional de Football Association de Panamá) στις 29 Αυγούστου του 1937, τη μετέπειτα Ομοσπονδία Ποδοσφαίρου Παναμά (FEPAFUT).

Με πρόεδρο τον Δον Χοσέ Αντόνιο Μολίνο, επιτεύχθηκε η οριστικοποίηση της υπαγωγής του Παναμά στους κόλπους της Διεθνούς Ποδοσφαιρικής Ομοσπονδίας (FIFA) σε συνέδριο στο Παρίσι της Γαλλίας το 1938, αν και η εθνική ομάδα είχε εγγραφεί προηγουμένως σε διεθνή διοργάνωση στο πλαίσιο των Δ΄ Αγώνων Κεντρικής Αμερικής και Καραϊβικής ως οικοδέσποινα.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στον Παναμά
Παναμας
Ότο Στράσερ

Ο **Ότο Στράσερ** (. Μπαντ Βιντσχάιμ, 10 Σεπτεμβρίου 1897 - Μόναχο, 27 Αυγούστου 1974) ήταν Γερμανός εθνικιστής πολιτικός και ακτιβιστής. Διετέλεσε μέλος του Ναζιστικού Κόμματος κατά την πρώτη, διαμορφωτική περίοδό του. Υπήρξε σφοδρός εσωκομματικός αντίπαλος του Χίτλερ «από τα αριστερά», εκφράζοντας σε πολιτικό και ιδεολογικό επίπεδο μια αριστερίζουσα ή σοσιαλίζουσα συμπεριφορά, που ωστόσο δεν θα μπορούσε να ονομαστεί «σοσιαλισμός», καθόσον ήταν περισσότερο ένας αντισημιτικός εθνικισμός με ζωτικά επαναστατικά και αντικαπιταλιστικά στοιχεία.

## Βιογραφικά στοιχεία
Ο Ότο Στράσερ γεννήθηκε στο Μπαντ Βιντσχάιμ της Βαυαρίας (στην περιοχή της Φρανκονίας) στις 10 Σεπτεμβρίου 1897, σε μια οικογένεια με βαθιά πατριωτικά αισθήματα και σοσιαλιστικού τύπου ιδέες.  O πατέρας του, που αρθρογραφούσε για θέματα οικονομίας και ιστορίας, εμφορείτο από ιδέες που ήταν μίγμα σοσιαλισμού, εθνικισμού και χριστιανισμού, οι οποίες άσκησαν επίδραση στη διαμόρφωση της πολιτικής φυσιογνωμίας του Ότο, όπως και του μεγαλύτερου αδελφού του Γκρέγκορ, του οργανωτικού νου και μεγάλου αντιπάλου του Χίτλερ μέσα στο Εθνικοσοσιαλιστικό κόμμα.

## Επιλογή εργογραφίας

### Βιβλία
* *Gregor Straßer* (Λειψία, 1933)
* *Die deutsche Bartholomäusnacht* (Ζυρίχη, 1935)
* *Erlebte Weltgeschichte* (Ζυρίχη, 1938)
* *Europa von morgen* (Ζυρίχη, 1939)
* *Germany tomorrow* (Λονδίνο, 1940)
* *Hitler und Ich* (Μπουένος Άιρες, 1940)
* *History in my time* (Λονδίνο, 1941)
* *Flight from terror* (Νέα Υόρκη, 1943)
* *Deutschlands Erneuerung* (Μπουένος Άιρες, 1946)
* *Exil* (1958)
* *Der Faschismus. Geschichte und Gefahr* (Μόναχο, 1965).
* *Mein Kampf. Eine politische Autobiographie* (Φραγκφούρτη, 1969)

### Μπροσούρες
* *Ministersessel oder Revolution?* (Βερολίνο, 1930)
* *Der Sowjetstern geht unter* (Βερολίνο, 1930)
* *Die Revolution der Männerkleidung* (Βερολίνο, 1930)
* *Aufbau des deutschen Sozialismus* (Λειψία, 1932)
* *Die zweite Revolution marschiert!* (Πράγα, 1933)
* *Der Marxismus ist tot, der Sozialismus lebt* (Πράγα, 1934)
* *Europäische Föderation* (Ζυρίχη, 1936)
* *Hitler tritt auf der Stelle* (Πράγα, 1937)
* *Deutschland und das Kolonial-Problem* (Πράγα, 1938)
* *Das Ende des Reichswehr-Mythos* (Πράγα, 1938)
* *Free Germany against Hitler* (Νέα Υόρκη, 1941)
* *Hitler's shadow over South-America* (Νέα Υόρκη, 1942)

Για την εργογραφία του Ότο Στράσερ σε διάφορες γλώσσες, βλ. στο *Verbrannte und νerbannte*, σελ. 317 κ.εξ.

## Παραπομπές


## Πηγές
*

* 

*

*  Aγγλική μετάφραση του γερμανικού πρωτοτύπου.

## Eξωτερικοί σύνδεσμοι

* «Otto Strasser Returns To Germany (1955)» (video). *British Pathé Film Archive*. Ανάκτηση 2017-07-04.

Κατηγορία:Γερμανοί πολιτικοί
Σ
Εθνική Αυτόνομη Ομοσπονδία Ποδοσφαίρου Ονδούρας

Η **Εθνική Αυτόνομη Ομοσπονδία Ποδοσφαίρου Ονδούρας** (ισπανικά: *Federación Nacional Autónoma de Fútbol de Honduras*, FENAFUTH) είναι το ανώτατο διοικητικό όργανο όσον αφορά το άθλημα του ποδοσφαίρου στην Ονδούρα. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων της Ονδούρας.

Τα επαγγελματικά πρωταθλήματα της χώρας διοργανόνωνται από την Ένωση Επαγγελματικού Ποδοσφαίρου Ονδούρας (LNFP) υπό την εποπτεία της Εθνικής Αυτόνομης Ομοσπονδίας Ποδοσφαίρου Ονδούρας.

## Ιστορία
Η Ομοσπονδία Εξωσχολικού Αθλητισμού Ονδούρας ιδρύθηκε το 1935 και έγινε μέλος της Διεθνούς Ποδοσφαιρικής Ομοσπονδίας (FIFA) το 1946, ενώ το 1961 προσχώρησε στην Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής (CONCACAF).

Η Εθνική Αυτόνομη Ομοσπονδία Ποδοσφαίρου Ονδούρας συστάθηκε στις 8 Δεκεμβρίου του 1980 στην Τεγκουσιγκάλπα της Ονδούρας. Ως τότε, την ευθύνη για το άθλημα στη χώρα είχε η Ομοσπονδία Εξωσχολικού Αθλητισμού Ονδούρας. Η ομοσπονδία ιδρύθηκε με πρωτοβουλία του Πέδρο Ατάλα Σιμόν. Κατά τη διάρκεια του πρώτου συνεδρίου υπό την προεδρία του Ενρίκε Μισέλεν, εξελέγησαν ο Δον Πέδρο Ατάλα Σιμόν ως πρόεδρος και ο Ματαμόρος Ντανιέλ Καράσκο ως γενικός γραμματέας.

Η ομοσπονδία συγκροτήθηκε με τη συμφωνία 129 που εκδόθηκε από τον Πρόεδρο της Δημοκρατίας, στρατηγό Πολίκαρπο Πας Γκαρσία, μέσω του Υπουργείου Πολιτισμού και Τουρισμού με βάση το διάταγμα της 23η Ιουνίου του 1975. Ωστόσο, αυτός ο αθλητικός φορέας νομιμοποιήθηκε και αναγνωρίστηκε πλήρως το 1984, όταν το Κογκρέσο της Ονδούρας ενέκρινε το καταστατικό και αναγνώρισε την ομοσπονδία μέσω του Υπουργείου Παιδείας και όχι του Υπουργείου Πολιτισμού και Τουρισμού, όπως αναφέρθηκε στο καταστατικό της. Η πρώτη επίσημη συνάντηση μετά την αναγνώριση από το Κογκρέσο, πραγματοποιήθηκε το 1985 και πρόεδρος εξελέγη ο Κάρλος Σαπάτα Λόμπο. 

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Ονδούρα
Κατηγορία:Ομοσπονδίες μέλη της CONCACAF
Νικόλαος Ασπρογέρακας

Ο **Νικόλαος Ασπρογέρακας** (1874-1942) ήταν Έλληνας ζωγράφος και καθηγητής πανεπιστημίου.

## Βιογραφικά στοιχεία
Γεννήθηκε το 1874 στην Πάτρα, και σπούδασε κατά σειρά στην Ανωτάτη Σχολή Καλών Τεχνών της Αθήνας και στο Παρίσι. Την περίοδο από το 1919 έως το 1941 δίδαξε γραμμογραφία, ελεύθερη γραφική και ζωγραφική στο Εθνικό Μετσόβιο Πολυτεχνείο. Παράλληλα, ασχολήθηκε με ζωγραφικά έργα τοπιογραφίας, προσωπογραφίας και θαλασσογραφίας. Ακόμη, φιλοτέχνησε αγιογραφίες στην Μονή Πεντέλης. Σύζυγός του ήταν η επίσης ζωγράφος Ερατώ Ασπρογέρακα. Πέθανε το 1942 στην Αθήνα.

## Παραπομπές


## Εξωτερικοί σύνδεσμοι
*Νικόλαος Ασπρογέρακας στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες ζωγράφοι του 19ου αιώνα
Κατηγορία:Μέλη Εθνικού Μετσόβιου Πολυτεχνείου
Κατηγορία:Έλληνες ζωγράφοι του 20ού αιώνα
Κατηγορία:Απόφοιτοι της Ανωτάτης Σχολής Καλών Τεχνών
C8H8O

Ο μοριακός τύπος **C<sub>8</sub>H<sub>8</sub>O**, με μοριακή μάζα 120,15 amu (ακριβέστερη μοριακή μάζα 120,057515), μπορεί να αναφέρεται σε ισομερείς οξυγονούχες οργανικές ενώσεις με βαθμό ακορεστότητας 5, και πιο συγκεκριμένα (μεταξύ άλλων και) στα ακόλουθα ισομερή θέσης:

#  Ακετοφαινόνη, με  ημισυντακτικό τύπο PhAc, και αριθμό CAS 98-86-2.
# Μεθυλοβενζαλδεΰδες
## **2-μεθυλοβενζαλδεΰδη**, με γραμμικό τύπο χωρίς-πλαίσιο|61x61εσ και αριθμό CAS  529-20-4.
## **3-μεθυλοβενζαλδεΰδη**, με γραμμικό τύπο χωρίς-πλαίσιο|66x66εσκαι αριθμό CAS 620-23-5.
## 4-μεθυλοβενζαλδεΰδη, με γραμμικό τύπο χωρίς-πλαίσιο|92x92εσ και αριθμό CAS  104-87-0.
# Φαινυλαιθανάλη, με ημισυντακτικό  \τύπο PhCH2CHO, και αριθμό CAS  122-78-1.
# Φαινυλοξιράνιο, με γραμμικό τύπο χωρίς-πλαίσιο|70x70εσ και αριθμό CAS 122-78-1.
# Βινυλοφαινόλες
## **2-βινυλοφαινόλη**, με γραμμικό τύπο χωρίς-πλαίσιο|70x70εσ και αριθμό CAS 695-84-1.
## **3-βινυλοφαινόλη**, με γραμμικό τύπο χωρίς-πλαίσιο|70x70εσκαι αριθμό CAS 620-18-8.
## 4-βινυλοφαινόλη, με γραμμικό τύπο χωρίς-πλαίσιο|89x89εσκαι αριθμό CAS 2628-17-3.
# Οξονίνιο,  με γραμμικό τύπο χωρίς-πλαίσιο|63x63εσ και αριθμό CAS 293-59-4.
# **Διυδροβενζο[[φουράνιο]]**, με γραμμικό τύπο χωρίς-πλαίσιο|60x60εσ και αριθμό CAS 496-16-2.
# **Κυβανόλη**, με γραμμικό τύπο χωρίς-πλαίσιο|60x60εσ, αλλά δεν βρέθηκε αριθμός CAS.

Κατηγορία:Αποσαφήνιση
Κατηγορία:Αποσαφηνίσεις χημικών τύπων
Κατηγορία:C8
Κατηγορία:Οργανικές ενώσεις με οξυγόνο
Ζντένκα Βάβροβα

Η **Ζντένκα Βάβροβα** (, γενν. το 1945) είναι Τσέχα αστρονόμος.

Συνανεκάλυψε τον περιοδικό κομήτη 134P/Κόβαλ-Βάβροβα. Αυτός είχε παρατηρηθεί αρχικώς ως αστεροειδής, ο οποίος έλαβε την προσωρινή ονομασία 1983 JG, χωρίς να έχει κομητική κόμη. Ωστόσο, μεταγενέστερες εικόνες του Τσαρλς Κόουαλ έδειξαν κόμη. Σύμφωνα με το Κέντρο Μικρού Πλανήτη, η Βάβροβα έχει ανακαλύψει 115 μικρούς πλανήτες.

Ο αστεροειδής της Κύριας Ζώνης 3364 Ζντένκα, ο οποίος ανακαλύφθηκε από τον Αντονίν Μρκος το 1984, ονομάστηκε προς τιμή της και για τα 20 χρόνια που έχει συμμετάσχει στο πρόγραμμα αστρομετρίας μικρών πλανητών του Αστεροσκοπείου του Κλετ. Η παραπομπή της ονομασίας του συγκεκριμένου μικρού πλανήτη δημοσιεύθηκε στις 26 Φεβρουαρίου 1994, με κωδικό M.P.C. τον 23136.

## Κατάλογος των ανακαλυφθέντων μικρών πλανητών

## Πηγές-αναφορές

* 
* 
*

## Εξωτερικοί σύνδεσμοι
* Zdenka Vávrová - Czech and Slovak comet discoverers

Κατηγορία:Τσέχοι αστρονόμοι
Κατηγορία:Αστρονόμοι του 20ού αιώνα